**Образец № 11.3**

**ДОГОВОР**

**за извършване на независим финансов одит**

№ .........................

Днес, ..........…/………… г., в гр. София между:

**“БДЖ – ПЪТНИЧЕСКИ ПРЕВОЗИ” ЕООД /“БДЖ-ПП“ ЕООД/**, със седалище и адрес на управление: гр. София 1080, община Столична, район “Средец”, ул. “Иван Вазов” № 3, с ЕИК № 175405647, ИН по ДДС № BG 175405647, представлявано от Ивайло Геогригев – управител, наричано по-долу за краткост “ВЪЗЛОЖИТЕЛ”

и

.........................................., със седалище и адрес на управление: ................................., с ЕИК № ................................, ИН по ДДС № BG ................................, представлявано от – .................................................................., наричано по-долу за краткост „ИЗПЪЛНИТЕЛ”,

Въз основа на проведен конкурс за **„Избор на общ регистриран одитор за извършване на независим финансов одит на годишните индивидуални и консолидиран финансови отчети на дружествата от групата на „Холдинг БДЖ” ЕАД за 2021 г.”**, по реда и условията на Вътрешни правила за избор на регистриран одитор за извършване на независим финансов одит на годишните индивидуални и консолидиран финансови отчети на дружествата от групата на „Холдинг БДЖ” ЕАД и на основание решение на Съвета на директорите на „Холдинг БДЖ“ ЕАД, взето по т…… от Протокол №…../…….., решение чл. 65, ал.2 от Закона за независимия финансов одит /ЗНФО/ и чл. 37 от Закона за счетоводството /ЗС/, се сключи настоящия договор за следното:

**I. ПРЕДМЕТ НА ДОГОВОРА. СРОК НА ДОГОВОРА И СРОК ЗА ИЗПЪЛНЕНИЕ**

**1.** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши проверка, и при наличие на условия - заверка на годишния индивидуален финансов отчет на предприятието на ВЪЗЛОЖИТЕЛЯ към 31.12.2021г., в съответствие с изискванията на ЗНФО, ЗС, Регламент/ЕС/№ 537/2014г. /наричан по-долу Регламента/ и приложимите одиторски стандарти.

**1.1.** Настоящият договор се сключва за срок от една година, считано от датата на подписването му.

**1.2.** Срок за извършване на независим финансов одит на годишния индивидуален финансов отчет на „БДЖ – Пътнически превози” ЕООД към 31.12.2021г.:

- В срок до **20.05.2022г.** ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ на български език, в електронен вид и на хартиен носител одиторски доклад за годишния индивидуален финансов отчет към 31.12.2021г.,

- В срок до **20.06.2022г.** ИЗПЪЛНИТЕЛЯТ се задължава да предаде на ВЪЗЛОЖИТЕЛЯ, в превод на английски език, на хартиен носител одиторския доклад за годишния индивидуален финансов отчет към 31.12.2021г., както и включения към него пълен комплект от документи, съгласно действащата нормативна уредба.

**1.3.** В случай, че по вина на ВЪЗЛОЖИТЕЛЯ, ИЗПЪЛНИТЕЛЯТ не може да спази предвидените срокове за изпълнение, посочени в чл. 1.2. от настоящия договор, същите могат да бъдат удължени до 30 /тридесет/ дни, за което ВЪЗЛОЖИТЕЛЯТ уведомява своевременно ИЗПЪЛНИТЕЛЯ.

**II. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**2.1. Задължения на Възложителя:**

2.1.1. ВЪЗЛОЖИТЕЛЯТ поема отговорност за водене на точни и пълни счетоводни записи, поддържането на надеждна система за вътрешен контрол и изготвянето на задължителни финансови отчети, съгласно Закона за счетоводството.

2.1.2. ВЪЗЛОЖИТЕЛЯТ се задължава да предостави на ИЗПЪЛНИТЕЛЯ изготвения от него финансов отчет, готов за издаване на одиторски доклад, както и всяка друга информация, необходима на ИЗПЪЛНИТЕЛЯ за извършването на финансовия одит и за издаването на одиторския доклад.

2.1.3. ВЪЗЛОЖИТЕЛЯТ се задължава да предостави на ИЗПЪЛНИТЕЛЯ подписано представително писмо от ръководството на предприятието за съответния период на одитиране, съгласно изискванията на приложимите одиторски стандарти.

2.1.4. ВЪЗЛОЖИТЕЛЯТ се задължава да предостави на ИЗПЪЛНИТЕЛЯ решението на ръководството на предприятието за одобрението на финансов отчет и доклада за дейността.

2.1.5. ВЪЗЛОЖИТЕЛЯТ се задължава да осигури достъп до всички данни и документи, необходими за успешното извършване на одитния ангажимент, както и да осигури съдействието на всички служебни лица при изпълнението на възложената на ИЗПЪЛНИТЕЛЯ работа.

2.1.6. Директорите, ръководството и служителите на ВЪЗЛОЖИТЕЛЯ трябва да представят писмено потвърждение за пълнотата на предоставяната информация в процеса на извършване на проверката, в случай че ИЗПЪЛНИТЕЛЯТ изисква такава.

2.1.7. ВЪЗЛОЖИТЕЛЯТ се задължава да предаде в срок до 10 (десет) дни, считано от поискването от страна на ИЗПЪЛНИТЕЛЯ, писмени справки, подписани от упълномощени служители на ВЪЗЛОЖИТЕЛЯ.

2.1.8. ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договореното възнаграждение в предвидения в настоящия договор размер и срок.

**2.2. ВЪЗЛОЖИТЕЛЯТ има право:**

2.2.1. Да получи в срок резултатите от извършения финансов одит в одиторски доклад, изготвен от ИЗПЪЛНИТЕЛЯ в писмена форма, в съответствие с разпоредбите на чл. 51 от ЗНФО, чл. 37, ал.6 от ЗС, чл. 10 от Регламента и приложимите одиторски стандарти.

2.2.2. Да получи в работен вариант одиторски доклад, за да бъде обсъден с ВЪЗЛОЖИТЕЛЯ, респективно с определени от него служители, съгласно предвиденото в чл. 6.3. от договора.

2.2.3. Да получи допълнителни писмени разяснения по констатациите от одита.

2.2.4. Да уведоми Института на дипломираните експерт-счетоводители /ИДЕС/, при неспазване от страна на ИЗПЪЛНИТЕЛЯ на приетите професионални одиторски стандарти и етични норми и принципи на поведение, утвърдени от ИДЕС.

2.2.5. Да се обърне към Съвета за контрол по качеството на одиторските услуги и Дисциплинарния съвет към ИДЕС при несъгласие с изводите и оценките, отразени в доклада на ИЗПЪЛНИТЕЛЯ.

**III. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**3.1. ИЗПЪЛНИТЕЛЯТ има право при извършване на финансовия одит:**

3.1.1. Да извършва необходимите по негова преценка проверки, удостоверяващи законосъобразността и достоверността на съдържащата се в финансов отчет на ВЪЗЛОЖИТЕЛЯ информация, в указания срок.

3.1.2. Да изисква и да получи пълно съдействие от ръководството на ВЪЗЛОЖИТЕЛЯ по въпроси, имащи отношение към изготвяне на финансовия отчет.

3.1.3. Да получи неограничен достъп до всякаква информация във връзка с дейността на ВЪЗЛОЖИТЕЛЯ, имаща отношение към изготвяне на финансовия отчет.

3.1.4. Да присъства при провеждането на инвентаризация на активите и пасивите на одитираното предприятие.

3.1.5. Да наблюдава по негова преценка процеси, свързани с дейността и управлението на одитираното предприятие.

3.1.6. Да извърши необходимите проверки на текущото счетоводно отчитане, на елементите на финансов отчет, както и на определена от него извадка от първични и вторични счетоводни документи на предприятието на ВЪЗЛОЖИТЕЛЯ.

3.1.7. Да изрази независимо одиторско мнение относно това дали финансовият отчет е представен достоверно, във всички съществени аспекти и дали дава вярна и честна представа за финансовото състояние, резултатите от дейността, паричните потоци, собствения капитал на одитираното предприятие, и промените в тях към датата на финансовия отчет, в съответствие с приложимата счетоводна база.

**3.2. ИЗПЪЛНИТЕЛЯТ се задължава:**

3.2.1. Да извърши проверка и при наличие на условия – заверка на годишния индивидуален финансов отчет на предприятието на ВЪЗЛОЖИТЕЛЯ към 31.12.2021г., като документирането на финансовия одит и процедурите по изпълнението му се извършват от ИЗПЪЛНИТЕЛЯ в съответствие с разпоредбите на действащото законодателство и приложимите одиторски стандарти.

3.2.2. Да изготви и предостави на ВЪЗЛОЖИТЕЛЯ, в писмена форма, в уговорените срокове, одиторски доклад за годишния индивидуален финансов отчет на предприятието на ВЪЗЛОЖИТЕЛЯ към 31.12.2021г., в съответствие с разпоредбите на чл. 51 от ЗНФО, чл. 37, ал.6 от ЗС, чл. 10 от Регламента и приложимите одиторски стандарти.

3.2.3. Да изпълнява поетия одиторски ангажимент в съответствие с фундаменталните принципи на професионалната етика – почтеност, обективност, професионална компетентност и надлежно внимание, конфиденциалност и професионално поведение, съгласно приложимите одиторски стандарти и Етичния кодекс на професионалните счетоводители, приет от ИДЕС.

3.2.4. Да изпълнява поетия одиторски ангажимент в съответствие с представените от ИЗПЪЛНИТЕЛЯ - План за осъществяване на одита – Приложение № 1 и Техническо предложение - Приложение № 2 към договора.

3.2.5. Да планира одита така, че да очаква логично откриването на съществените неточности в съответния финансов отчет или в счетоводните записвания.

3.2.6. Да извърши текущо одитиране, изразяващо се в поемане на задължение за текущ преглед на отчетите и информационните потоци преди представяне на финансовия отчет, организиране на срещи за коментиране на съществените стопански процеси и дейности в одитираното предприятие.

3.2.7. Да информира ръководството на одитираното предприятие за установени и възможни съществени нарушения на действащото законодателство, на негови учредителни и други вътрешни актове, както и да предупреждава ВЪЗЛОЖИТЕЛЯ в областта на своите компетенции за действия и пропуски, които биха могли да му навредят, доколкото са му станали известни при изпълнение на одиторския ангажимент.

3.2.8. Да разяснява на ръководството на одитираното предприятие характера и основанията за модифициране на одиторското мнение в одиторския доклад, както и на параграфите за обръщане на внимание и по други въпроси, с които не е модифицирано одиторското мнение.

3.2.9. Да информира ВЪЗЛОЖИТЕЛЯ дали финансовият отчет дава вярна информация за финансовото състояние и резултатите от дейността на одитираното предприятие, съобразено с приложимото законодателство. За целите на настоящия договор, за да достигне до това мнение ИЗПЪЛНИТЕЛЯТ се задължава да разгледа следните въпроси и да докладва за всеки от тях, за които не е удовлетворен:

а/ дали счетоводните записвания са правилно извършени;

б/ дали финансовият отчет на ВЪЗЛОЖИТЕЛЯ е в съответствие със счетоводните записвания;

в/ дали финансовият отчет на ВЪЗЛОЖИТЕЛЯ е изготвен в съответствие с приложимите нормативни актове, счетоводни стандарти и принципи;

г/ дали е получил цялата информация и обяснения, които счита за необходими за целите на одита.

3.2.10. Изразяването на одиторското мнение по финансовия отчет не представлява твърдение на ИЗПЪЛНИТЕЛЯ, че в него няма грешки.

3.2.11. Да изразява становище относно съответствието между информацията във финансовия отчет и тази в доклада за дейността на ръководството на одитираното предприятие, както и за всяка друга информация, която ръководството предоставя заедно с одитирания финансов отчет.

3.2.12. Да информира ръководството и одитния комитет на одитираното предприятие за всички обстоятелства, които са или биха накърнили неговата независимост при изпълнение на одиторския ангажимент. За удостоверяване на своята независимост ИЗПЪЛНИТЕЛЯТ представя на ВЪЗЛОЖИТЕЛЯ декларация по образец - Приложение № 4.

3.2.13. Да спазва регламентираните в ЗНФО стандарти за качество на одитната услуга.

3.2.14. Да осигури достатъчно време и ресурси, за да може да изпълни поетия одиторски ангажимент качествено.

3.2.15. Да е застрахован с валидна застраховка „Професионална отговорност“ за целия период на изпълнение на договора, с минимална застрахователна сума в размер на 250 000 лв. за всяко застрахователно събитие и 1 000 000 лв. за всички застрахователни събития за една година.

3.2.16. Регистрираният одитор, членовете на одитния екип и всички лица, които работят за него са длъжни да спазват професионална тайна за информацията, станала им известна при или по повод изпълнение на одиторския ангажимент, освен когато разкриването й се изисква за целите на съдебно производство или по закон.

3.2.17. Лицето, определено за отговорно за извършване на одита трябва да е регистриран одитор, вписан в Регистъра към ИДЕС по чл. 20 от ЗНФО и отговарящ на изискванията на чл.18 от закона. \* *При изпълнител – одиторско дружество клаузата е: „ Лицето, определено за отговорен одитор и лицето, определено за резервно на отговорния одитор трябва да бъдат регистрирани одитори, вписани в Регистъра към ИДЕС по чл. 20 от ЗНФО и отговарящи на изискванията на чл.18 от закона, съгласно Списък – Приложение № 7 към договора.“*

3.2.18. Да привлече за извършване на услугата екип от сътрудници и експерти /одитиращ екип/, които работят под негово ръководство и отговорност, съгласно Списък на одитиращия екип – Приложение № 5 към договора.

3.2.19. ИЗПЪЛНИТЕЛЯТ се задължава да не променя физическите лица, работещи в одитиращия екип, включени в Списъка по Приложение № 5 към договора. В случай, че по отношение на лице, включено в екипа, настъпи фактическа невъзможност за изпълнение на задълженията му, ИЗПЪЛНИТЕЛЯТ е длъжен да го замени с друго, отговарящо на изискванията на ВЪЗЛОЖИТЕЛЯ за възлагане на поръчката. Независимо от горното, при промяна на повече от 5 броя лица от одитиращия екип, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % от стойността на договора по чл.4.1.1. Промяната не може да бъде основание за удължаване на сроковете за изпълнение, определени в настоящия договор.

3.2.20. ИЗПЪЛНИТЕЛЯТ се задължава да не предлага работа на служителите, работещи във финансовите отдели на Възложителя в срока на изпълнение на настоящия договор и шест месеца след приключването му. Ако ИЗПЪЛНИТЕЛЯТ наруши това задължение, същият следва да заплати на ВЪЗЛОЖИТЕЛЯ разходите за набиране на персонал равен на 12 кратния размер на месечното брутно трудово възнаграждение, предлагано от него на привлечените служители на дружеството.

**IV. ОДИТОРСКО ВЪЗНАГРАЖДЕНИЕ И ПЛАЩАНЕ**

**4.1. ОДИТОРСКО ВЪЗНАГРАЖДЕНИЕ**

4.1.1. За изпълнената работа по чл.1. от договора, ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в размер на .......................................... лева /словом/ без ДДС, съгласно Ценово предложение на ИЗПЪЛНИТЕЛЯ – Приложение № 3 към договора.

4.1.2. Посочената в чл. 4.1.1 стойност, включва и всички разходи, свързани с одита.

**4.2. ПЛАЩАНЕ**

4.2.1. Плащането на сумата, посочена в чл. 4.1.1. се извършва в лева, по банков път, както следва:

а) Първоначално плащане - в размер на 50% (петдесет на сто) от стойността на договора по чл. 4.1.1, в срок до 14 /четиринадесет/ дни от датата на предаване на ВЪЗЛОЖИТЕЛЯ на български език, на одиторския доклад за годишния индивидуален финансов отчет към 31.12.2021 г. в електронен вид и на хартиен носител.

б) Окончателно плащане – останалите 50% от дължимото възнаграждение по чл.4.1.1., в срок до 30 /тридесет/ дни от датата на предаване в превод на английски език, на хартиен носител на одиторския доклад за годишния индивидуален финансов отчет към 31.12.2021г., както и включения към него пълен комплект от документи.

4.2.2. Условие за извършване на плащането по чл. 4.2.1 е представянето на:

- по чл. 4.2.1., б. “а)“: приемателно-предавателен протокол, /подписан от Изпълнителя и Възложителя/, за предаване на одиторския доклад за годишния индивидуален финансов отчет към 31.12.2021г., на български език, в електронен вид и на хартиен носител;

- по чл. 4.2.1., б. “б)“: приемателно-предавателен протокол, /подписан от Изпълнителя и Възложителя/, за предаване в превод на английски език, на хартиен носител на одиторския доклад за годишния индивидуален финансов отчет към 31.12.2021г., както и включения към него пълен комплект от документи;

- оригинални фактури за извършване на първоначално и окончателно плащане, издадени на името на „БДЖ – Пътнически превози” ЕООД, ЕИК 175405647, с адрес: София, п.к. 1080, ул. ”Иван Вазов” №3. Фактурите, освен задължителните реквизити, следва да съдържат следните данни: № на договора и предмет на договора.

4.2.3. В случай, че към момента на съответното плащане по чл. 4.2.1., за ИЗПЪЛНИТЕЛЯ са възникнали задължения за плащане на неустойки по този договор, чиито размер не е усвоен изцяло от гаранцията за изпълнение, остатъкът по тях се приспада от размера на съответното плащане.

4.2.4. Плащането ще се извърши посредством банков превод, по сметка на ИЗПЪЛНИТЕЛЯ в банка: ......................................., BIC.........................., IBAN .......................................................

4.2.5. Изпълнителят е длъжен да уведоми Възложителя при промяна на банковата си сметка в срок до 5 (пет) дни от промяната.

**V. СЛУЖИТЕЛИ ОТГОВОРНИ ЗА ИЗПЪЛНЕНИЕ НА ОДИТА**

5.1. От страна на ИЗПЪЛНИТЕЛЯ: .......................................

5.2. От страна на ВЪЗЛОЖИТЕЛЯ: …………………………………...

**VI. ОДИТОРСКИ ДОКЛАДИ**

6.1. ИЗПЪЛНИТЕЛЯТ се задължава да изготви одиторски доклад за годишния индивидуален финансов отчет на ВЪЗЛОЖИТЕЛЯ към 31.12.2021г., съгласно изискванията на чл. 51 от ЗНФО, чл. 37, ал.6 от ЗС, чл. 10 от Регламента и приложимите одиторски стандарти.

6.2. Одиторския доклад по чл. 6.1. трябва да бъде изготвен и предаден на ВЪЗЛОЖИТЕЛЯ на български език и на английски език. На английски език следва да бъде преведен и предаден на ВЪЗЛОЖИТЕЛЯ и пълния комплект от документи, включени в индивидуалния финансов отчет, съгласно действащата нормативна уредба.

6.3. ИЗПЪЛНИТЕЛЯТ представя в работен вариант одиторския доклад, за да бъде обсъден с ВЪЗЛОЖИТЕЛЯ, респективно с определени от него служители. Срокът за представяне на одиторския доклад в работен вариант е до 15 дни след датата на приемане на индивидуалния финансов отчет от ВЪЗЛОЖИТЕЛЯ.

6.4. ИЗПЪЛНИТЕЛЯТ се задължава да изготви и представи на Одитния комитет на одитираното предприятие допълнителен доклад към изготвения одиторски доклад за годишния индивидуален финансов отчет на ВЪЗЛОЖИТЕЛЯ към 31.12.2021г., в съответствие с чл. 60 от ЗНФО, чл.11 от Регламента и приложимите одиторски стандарти.

6.5. ИЗПЪЛНИТЕЛЯТ се задължава да изготви писмо до ръководството на ВЪЗЛОЖИТЕЛЯ, в което да изложи вижданията си за подобряване състоянието на системите и средствата за контрол по отношение на индивидуалния финансов отчет, в срок до 05.05.2022г.

**VII.ОТГОВОРНОСТИ НА СТРАНИТЕ ПО ДОГОВОРА**

7.1. ВЪЗЛОЖИТЕЛЯТ носи отговорност за достоверността и точността на информацията, която се съдържа в предоставените от него на ИЗПЪЛНИТЕЛЯ счетоводни документи, книги, справки, отчети и др.

7.2. ИЗПЪЛНИТЕЛЯТ носи имуществена отговорност по реда на чл. 32 от ЗНФО.

7.3. ИЗПЪЛНИТЕЛЯТ носи отговорност за законосъобразността на своите действия във връзка с изпълнение на одитния ангажимент, включително и за действията на привлечените от него в одитната проверка трети лица, за техния професионализъм, статут на регистрирани одитори, съответно на компетентни специалисти, подпомагащи регистрирания одитор при извършването на проверката.

**VІІІ. САНКЦИИ**

8.1. В случай, че по вина на ИЗПЪЛНИТЕЛЯ не бъде спазен срокът за изпълнение по чл. 1.2., съответно по чл.1.3. от договора, същият дължи неустойка в размер на 0.2% от стойността на договора по чл. 4.1.1., за всеки просрочен ден, но не повече от 20 % от същата стойност.

8.2. При едностранно прекратяване на договора от ВЪЗЛОЖИТЕЛЯ, при условията на чл. 12.3.,б. „б“ и „в“ и при пълно или частично неизпълнение на договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20 % от стойността му по чл. 4.1.1.

8.3. В случай, че по вина на ИЗПЪЛНИТЕЛЯ, финансовият отчет на ВЪЗЛОЖИТЕЛЯ не бъде представен за публикуване пред компетентния орган в законовия срок, в резултат, на което на ВЪЗЛОЖИТЕЛЯ са наложени санкции, ИЗПЪЛНИТЕЛЯТ му дължи възстановяване на заплатените по тези санкции суми.

8.4. Плащането на неустойката не лишава ВЪЗЛОЖИТЕЛЯ от правото да търси обезщетение за претърпените в по-голям размер вреди.

8.5. При забавено плащане Възложителят дължи обезщетение в размер на законната лихва върху дължимата сума за всеки просрочен ден от деня на забавата до окончателното й плащане.

**IX. ГАРАНЦИЯ ЗА ИЗПЪЛНЕНИЕ**

9.1. „Гаранция за изпълнение на договора” / по-долу гаранцията/ означава депозит, по сметка на ВЪЗЛОЖИТЕЛЯ, с който изпълнителят обезпечава изпълнението на задълженията си по този договор.

9.2. Гаранцията се внася под формата на парична сума /депозит/, по посочена от ВЪЗЛОЖИТЕЛЯ банкова сметка и същата е в размер на .............. лв., представляваща 5 % от стойността на договора без ДДС.

9.3. Гаранцията е със срок на валидност до 30 /тридесет/ дни от подписване на приемателно-предавателния протокол за предаване в превод на английски език на одиторския доклад за годишния индивидуален финансов отчет към 31.12.2021г., ведно с включения към него пълен комплект от документи.

9.4. ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки.

9.5. ВЪЗЛОЖИТЕЛЯТ не дължи лихви върху сумата по внесената гаранция за изпълнение на договора.

**X. СЪОБЩЕНИЯ**

10.1. Всички съобщения между страните, свързани с изпълнението на настоящия договор са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ, съответно на ИЗПЪЛНИТЕЛЯ.

10.2. За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс или електронна поща.

10.3. За валидни адреси за приемане на съобщения, свързани с изпълнението на настоящия договор се смятат:

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

гр.София п.к. 1080 …………………………………………

ул.”Иван Вазов”№ 3 …………………………………………

тел.: ………………………. …………………………………………

email: ......................... ............................................

лице за контакт ……………………….. …………………………………………

10.4. При промяна на някои от данните, посочени в чл.10.3., съответната страна е длъжна да уведоми другата в тридневен срок за промяната. В противен случай, всички съобщения, изпратени на посочения в договора адрес,/тел./лице за контакт/email, се считат за валидно получени от страната, до която са адресирани.

**XI. СПОРОВЕ**

11.1. Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

11.2. В случай, че не бъде постигнато съгласие по чл. 11.1 всички спорове, породени от този договор или отнасящи се до него, могат да бъдат разрешавани чрез медиация.

11.3. В случай, че не бъде постигнато съгласие по чл. 11.2 всички спорове, породени от този договор или отнасящи се до него ще бъдат разрешавани по съдебен ред от компетентния български съд.

11.4. Медиацията не е задължителна преди отнасяне на спора за решаване по съдебен ред.

**XII. ЗАКЛЮЧИТЕЛНИ РАЗПОРЕДБИ**

12.1. За неуредени в този договор въпроси се прилага действащото българско законодателство.

12.2. Договорът може да бъде изменян по взаимно съгласие на страните, изразено в писмена форма.

12.3. Договорът може да бъде прекратен преди изтичане на срока по чл. 1.1.:

а) при виновно неизпълнение на задълженията на една от страните по договора – с десетдневно писмено предизвестие, адресирано от изправната страна до неизправната;

б) едностранно от ВЪЗЛОЖИТЕЛЯ, без предизвестие в случай, че ИЗПЪЛНИТЕЛЯТ загуби статута на регистриран одитор или бъде лишен от право да извършва независим финансов одит на финансови отчети;

в) едностранно от ВЪЗЛОЖИТЕЛЯ, без предизвестие, ако стане ясно, че ИЗПЪЛНИТЕЛЯТ, по причини независещи от ВЪЗЛОЖИТЕЛЯ, не може да извърши работата качествено и в сроковете, уговорени в настоящия договор.

12.4. Между ВЪЗЛОЖИТЕЛЯ и ИЗПЪЛНИТЕЛЯ, в качеството им съответно на АДМИНИСТРАТОР и ОБРАБОТВАЩ, по смисъла на Регламент (ЕС) 2016/679 на Европейския парламент и на Съвета от 27 април 2016 година, се сключва Споразумение за обработване на лични данни между Администратор и Обработващ – Приложение № 6 към договора.

12.5. Настоящият договор се състои от …… /…… *с думи*/ страници и се състави, подписа и подпечата в два еднообразни екземпляра, по един за всяка от страните по него.

Неразделна част от договора са следните приложения: **1.** План за осъществяване на одита - Приложение № 1; **2.** Техническо предложение – Приложение № 2; **3.** Ценово предложение – Приложение № 3; **4.** Декларация за независимост - Приложение № 4; **5.** Заверено копие на застраховка „Професионална отговорност“; **6.** Гаранция за изпълнение на договора; **7.** Списък на одитиращия екип - Приложение № 5; **8.** Споразумение за обработване на лични данни между Администратор и Обработващ – Приложение № 6; **9.** */прилага се само при изпълнител - одиторско дружество/* Списък, включващ лицето, определено за отговорен одитор и лицето, определено за резервно на отговорния одитор - Приложение № 7.

**ВЪЗЛОЖИТЕЛ: ИЗПЪЛНИТЕЛ:**

…………………………………… ……………………………………

**Ивайло Георгиев** /име, фамилия, длъжност/

*Управител на печат*

*„БДЖ –Пътнически превози” ЕООД*